**Уладзіслаў Каборда** (нар. 24 ліпеня 1995, Мінск) — беларускі футбаліст, абаронца.

Клубная кар’ера
---------------

Выхаванец клуба «Мінск», у першай палове 2012 года выступаў за фарм-клуб «Мінск-2» у Другой лізе, пасля далучыўся да дубля «Мінска». Сезон 2014 пачынаў у дублі, а ў маі зноў апынуўся ў складзе «Мінска-2», які выступаў ужо ў Першай лізе. Па заканчэнні сезона 2014 «Мінск-2» спыніў існаванне, і ў сакавіку 2015 года абаронца пасля няўдалага прагляду ў гродзенскім «Нёмане» стаў іграком «Смалявічаў-СТІ».

У далейшым выступаў за розныя клубы Першай лігі: сезон 2016 пачынаў у мінскім «Тарпеда», а пасля перайшоў у «Ашмяны-БДУФК», першую палову 2017 года правёў у «Баранавічах». Ва ўсіх камандах быў іграком стартавага складу. У ліпені 2018 года, пакінуўшы «Баранавічы», далучыўся да клуба «Паланга» з Першай лігі Літвы. Дапамог клубу выйсці ў A Лігу, дзе правёў сезон 2018 у якасці асноўнага абаронцы.

У сакавіку 2020 года вярнуўся ў Беларусь, стаўшы іграком «Смаргоні». Замацаваўся ў стартавым складзе каманды. У лютым 2021 года, пасля таго як «Смаргонь» атрымала месца ў Вышэйшай лізе, падоўжыў кантракт з клубам. Дэбютаваў у Вышэйшай лізе 13 сакавіка 2021 года, адгуляўшы ўсе 90 хвілін у матчы першага тура з «Энергетыкам-БДУ» (0:3). У далейшых чаргаваў выхады ў стартавым складзе з заставаннем на лаўцы запасных.

У пачатку 2022 года, пакінуўшы «Смаргонь», праходзіў прагляд у бабруйскай «Белшыне», але беспаспяхова.

Міжнародная кар’ера
-------------------

У верасні 2011 года гуляў за юнацкую зборную Беларусі (да 17 гадоў) у кваліфікацыйным, а ў сакавіку 2012 года ў элітным раўндах чэмпіянату Еўропы.

У кастрычніку 2013 года гуляў за юніёрскую зборную Беларусі (да 19 гадоў) у кваліфікацыйным раўндзе чэмпіянату Еўропы.

Дасягненні
----------

* Літва Пераможца Першай лігі Літвы: 2017

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2012 (1) | Д2 | Мінск-2 | Беларусь | 10 | 0 |
| 2012 (2) | дубль | Мінск | Беларусь | 12 | 0 |
| 2013 | дубль | Мінск | Беларусь | 28 | 0 |
| 2014 (пач.) | дубль | Мінск | Беларусь | 5 | 0 |
| 2014 | Д2 | Мінск-2 | Беларусь | 21 | 0 |
| 2015 | Д2 | Смалявічы-СТІ | Беларусь | 20 | 0 |
| 2016 (1) | Д2 | Тарпеда | Беларусь | 11 | 0 |
| 2016 (2) | Д2 | Ашмяны-БДУФК | Беларусь | 11 | 0 |
| 2017 (1) | Д2 | Баранавічы | Беларусь | 14 | 0 |
| 2017 (2) | Д2 | Паланга | Літва | 14 | 0 |
| 2018 | Д1 | Паланга | Літва | 18 | 0 |
| 2020 | Д2 | Смаргонь | Беларусь | 22 | 0 |
| 2021 | Д1 | Смаргонь | Беларусь | 18 | 0 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Vladislav Kaborda //
2. ↑  "Неман" подписал российского голкипера. На просмотре Думеника, Каборда покинул расположение клуба
3. ↑  Руслан Хадаркевич и Владислав Каборда пополнили ряды "Смолевичей-СТИ"
4. ↑  Новости. Жодино ждет Кубарева **(нявызн.)**(недаступная спасылка). Архівавана з першакрыніцы 7 мая 2021. Праверана 7 мая 2021.
5. ↑  Состав ФК "Сморгонь" пополнил защитник Владислав Каборда Архівавана 7 мая 2021.
6. ↑  Футбол. Владислав Каборда продлил контракт со "Сморгонью" **(нявызн.)**(недаступная спасылка). Архівавана з першакрыніцы 12 ліпеня 2022. Праверана 7 мая 2021.
7. ↑  93 беларускія футбалісты выступілі з асуджэннем гвалту ВІДЭА

Спасылкі
--------

* Профіль на сайце *lietuvosfutbolas.lt*  (літ.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |